OpenLLM-France/wikimedia huggingface dataset:
# Mutriku Futbol Taldea

Mutriku Futbol Taldea Mutrikuko futbol taldea da. 1944an sortua, egun Gipuzkoako Lehenengo Erregional Mailan dabil. San Migel futbol zelaian egoitza eta jokalekua du.

## Historia

Club Deportivo Motrico 1944an sortu zen, 1981 Club Deportivo Mutriku eta 1985 Mutriku Futbol Taldea izango zena.
Bere historian zehar 14 denboraldi eman ditu Hirugarren Mailan 1960, 1970 eta 1980ko hamarkadetan, azkenekoz 1988-89 denboraldian. 1969-70 denboraldian Espainiako Futbol Errege Kopan parte hartu zuen, baina lehenengo errondan galdu zuen.

## Uniformea

* Lehenengoa: Zamarra txuri-urdina eta praka txuriak.

## Futbol Zelaia

Mutriku FTak San Miguel futbol zelaian jokatzen du. 1930an irekia, 103x56 metro ditu. Aurten (2009. urtean) futbol zelaiak belar naturala izatetik artiziala izatera pasatu da.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 14
* Denboraldiak Hirugarren Federazioan: 0
* Emaitzarik onena: 10. (Hirugarren Maila, II. Multzo 78-79 denboraldia)

### Azken denboraldiak
## Emakumezkoen Taldea

| Urtea | Maila | Postua |
| 2012-13 | Gipuzkoako Erregionala | 2.a |
| 2013-14 | Gipuzkoako Erregionala | 1.a |
| 2014-15 | Gipuzkoako Erregionala | 4.a |
| 2015-16 | Gipuzkoako Erregionala | 7.a |
| 2016-17 | Gipuzkoako Erregionala | 4.a |
| 2017-18 | Gipuzkoako Erregionala | 6.a |

## Kanpo estekak

* Datuak: Q9047398
# Pappammal

Pappammal edo Papammal (tamileraz: பாப்பம்மாள்), Rangammal (tamileraz: ரங்கம்மாள்) izenez ere ezaguna, (Devalapuram, 1914 – Thekkampatti, 2024ko irailaren 27a) Indiako Tamil Nadu estatuko nekazari ekologikoa izan zen. 105 urte zituela, oraindik ere lanetan aritzen zen nekazari zaharrena omen zen. Nekazaritza arloan aitzindaritzat hartzen da eta Tamil Naduko Nekazaritza Unibertsitateko hezkuntza sailari afiliatuta zegoen. Egunero lan egiten zuen 2,5 akreko alorrean. 2021ean, Indiako gobernuak Padma Shri saria eman zion.

## Bizitza

Velammal eta Maruthachala Mudaliarren alaba, M. Pappammal, Rangammal izenez ere ezaguna, Devarayapuram herrian jaio zen 1914an. Gaztea zela, gurasoak hil zitzaizkion, eta Pappammal Thekkampattin (Coimbatore) hazi zen bi ahizpekin batera, aitaren aldeko amonaren etxean. Denda bat hartu zuen oinordetzan eta jatetxe bat ireki zuen. Negozio horietatik lortutako irabazietatik, hamar akre lur erosi zituen. Ahizparen seme-alabak ere hazi zituen.
Goizeko 5:30etan hasten zuen eguna, 06:00etan bere etxaldera joaten zen, eta han arratsaldera arte lanean aritzen zen. Familiakoek esan zuten bezala, elikadura ohiturek eta bizimodu aktiboak osasuntsu mantentzen lagundu zioten. Bere janaririk gogokoena biryani zen, eta barazki asko jaten zituen. Hosto batetik jaten zuen eta ez zuen platerik erabiltzen. Ez zuen ez terik, ez kaferik hartzen eta ur beroa edaten zuen.
1959an, Thekkampatti Panchayateko kide eta Karamadaiko Panchayat Batasuneko zinegotzi hautatu zuten. Dravida Munnetra Kazhagam alderdiko kidea zen.
Pappammal 2024ko irailaren 27an hil zen, 109 urte zituela.

## Erreferentziak

* 1 2 3 4 (Ingelesez) Arivanantham, R. «At 103, hard work is what keeps her going» The Hindu 2018-09-12 (Noiz kontsultatua: 2024-09-28).
* ↑ (Ingelesez) «Rs 2 doc, 105-year-old woman farmer among TN Padma winners» dtNext.in 2021-01-26 jatorrizkotik artxibatua (artxibatze data: 2021-02-06) (Noiz kontsultatua: 2024-09-28).
* ↑ (Ingelesez) Derhgawen, Shubhangi. «‘Stunning’: Wishes Pour In as 105-Yr-Old Farmer Given Padma Shri» TheQuint 2021-01-27 (Noiz kontsultatua: 2024-09-28).
* ↑ (Ingelesez) «Padma Awards 2021: The heroes of Indian agriculture» Mintlounge 2021-01-27 (Noiz kontsultatua: 2024-09-28).
* ↑ (Ingelesez) Madhav, Pramod. «Organic farming pioneer: 105-year-old woman farmer from Coimbatore awarded Padma Shri» India Today 2021-01-26 (Noiz kontsultatua: 2024-09-28).
* ↑ (Ingelesez) «Ten from T.N. chosen for Padma Shri» The Hindu 2021-01-26 (Noiz kontsultatua: 2024-09-28).
* ↑ (Ingelesez) Singh, Ankita. «Tamil Nadu: 105-Year-Old Woman Farmer From Coimbatore Awarded Padma Shri» The Logical Indian 2021-01-27 (Noiz kontsultatua: 2024-09-28).
* ↑ (Ingelesez) Chandrababu, Divya. «105-year-old organic farmer from Coimbatore is celebrating her Padma Shri award» Hindustan Times 2021-01-26 (Noiz kontsultatua: 2024-09-28).
* ↑ (Ingelesez) Sathish, Deepak. «Meet Padma Shri Rangama, 105-year-old who donned many hats» The New Indian Express 2021-01-27 (Noiz kontsultatua: 2024-09-28).
* ↑ (Ingelesez) «Organic farmer Pappammal dies at the age of 109» The Hindu 2024-09-28 (Noiz kontsultatua: 2024-09-28).

## Kanpo estekak

* Datuak: Q105086502
# Krishnaveni (aktorea)

Chittajallu Krishnaveni (Pangidi, 1924ko abenduaren 24a – Hyderabad, 2025eko otsailaren 16a), C. Krishnaveni edo Krishnaveni bezala ezagunagoa, indiar aktore, zinema ekoizle eta abeslaria izan zen, batez ere teluguzko zineman aritu zena. 2004an, Andhra Pradesh estatuko gobernuak Raghupathi Venkaiah saria eman zion.

## Filmografia
### Aktore gisa

| Urtea | Izenburua | Pertsonaia | Oharrak |
| 1935 | Sati Anasuya | | |
| 1937 | Mohini Rukmangada | | |
| 1938 | Kacha Devayani | | |
| 1939 | Malli Pelli | Annapoorna | |
| 1939 | Mahananda | | |
| 1940 | Jeevan Jyothi | | |
| 1941 | Dakshayagnam | | |
| 1942 | Bhakta Prahlada | | |
| 1944 | Bhishma | | |
| 1947 | Brahma Ratham | | |
| 1947 | Gollabhama | Swayamprabha | |
| 1948 | Madalasa | | |
| 1948 | Kaamavalli | | Tamilerazko filma |
| 1949 | Mana Desam | | Ekoizlea ere |
| 1949 | Dharmangada | | |
| 1950 | Lakshmamma | | Ekoizlea ere |
| 1950 | Aahuti | | |
| 1950 | Thirugubatu | | |
| 1951 | Perantalu | | |

### Ekoizle gisa

* Bhakta Prahlada (1942)
* Mana Desam (1949)
* Lakshmamma (1950)
* Dampatyam

## Diskografia

* Keelu Gurram (1949)
* Bala Mitrula Katha (1972)

## Heriotza

Krishnaveni 2025eko otsailaren 16an hil zen Film Nagarren (Hyderabad, India).

## Erreferentziak

* ↑ (Ingelesez) Cyril, Grace. «Veteran Telugu Actress Chittajallu Krishnaveni Dies Of Age-Related Ailments At 100» News18 2025-02-16 (Noiz kontsultatua: 2025-02-16).
* ↑ (Ingelesez) Sista, Pratyusha. «Veteran actress and producer C Krishnaveni passes away at 100» Telangana Today 2025-02-16 (Noiz kontsultatua: 2025-02-16).
* ↑ (Ingelesez) «Raghupathi Venkaiah Award for Krishnaveni» The Hindu (Chennai) 2005-10-23 (Noiz kontsultatua: 2025-02-16).
* ↑ (Ingelesez) «Veteran Telugu actor Krishnaveni dies at 102» The Hindu 2025-02-16 (Noiz kontsultatua: 2025-02-16).
* ↑ (Teluguz) «Krishnaveni: అలనాటి నటి కృష్ణవేణి కన్నుమూత» EENADU 2025-02-16 (Noiz kontsultatua: 2025-02-16).

## Kanpo estekak

* Datuak: Q6437630
* Multimedia: Chittajallu Krishnaveni / Q6437630
# Panathinaikos BC

Panathinaikos BC A1 Ethniki eta Euroliga jokatzen duen saskibaloi talde atenastarra da. Europako talde garrantzitsuenetariko bat da, izan ere, 6 Euroliga ditu, azkenengoa 2010-11 denboraldian irabazitakoa.

## Palmaresa

* Kontinente arteko Kopa
** Txapelduna (1): 1996
* Euroliga:
** Txapelduna (6): 1996, 2000, 2002, 2007, 2009, 2011
** Finalista (1): 2001
** Final Four (11): 1994, 1995, 1996, 2000, 2001, 2002, 2005, 2007, 2009, 2011, 2012
* Greziako Liga (34): 1946, 1947, 1950, 1951, 1954, 1961, 1962, 1967, 1969, 1971, 1972, 1973, 1974, 1975, 1977, 1980, 1981, 1982, 1984, 1998, 1999, 2000, 2001, 2003, 2004, 2005, 2006, 2007, 2008, 2009, 2010, 2011, 2013, 2014.
* Greziako Kopa (15): 1979, 1982, 1983, 1986, 1993, 1996, 2003, 2005, 2006, 2007, 2008, 2009, 2012, 2013, 2014

## 2014-15 denboraldiko taldea
### Jokalari opsetsuak

Fragiskos Alvertis, Liveris Andritsos, Nikolaos Boudouris, Nikolaos Chatzivrettas, Theofanis Christodoulou, Dimosthenis Dikoudis, Nikos Galis, Panagiotis Giannakis, Nikos Ikonomou, Agamemnon Ioannou, Giorgos Kalaitzis, Dimitrios Kokolakis, Georgios Kolokithas, Apostolos Kontos, John Korfas, Panagiotis Koronaios, Fedon Mattheou, Apostolos Nikolaidis, Lazaros Papadopoulos, Dimitris Papanikolaou, Konstantinos Patavoukas, Konstantinos Politis, David Stergakos, Kiriakos Vidas, Evangelos Vourtzoumis
Marcelo Nicola, Pepe Sánchez, Hugo Sconochini
Arijan Komazec, Nikola Prkačin, Dino Rađa, Stojan Vranković
John Amaechi
Tiit Sokk
Patrick Femerling, Sascha Hupmann, Michael Koch
Pat Burke
Oded Kattash
Ferdinando Gentile
Ramūnas Šiškauskas
Vlado Šćepanović
Dejan Bodiroga, Žarko Paspalj, Željko Rebrača, Dejan Tomašević, Miloš Vujanić
Sani Bečirovič, Jaka Lakovič
Ferran Martínez
İbrahim Kutluay
Alexander Wolkow
Antonio Davis, Tony Delk, Kenyon Jones, Darryl Middleton, Johnny Rogers, John Salley, Byron Scott, Dominique Wilkins

### Kendutako zenbakiak

* 4 Fragiskos Alvertis (1990–2009, Hegalekoa)

## Kanpo estekak

* Datuak: Q739287
* Multimedia: Panathinaikos BC / Q739287
# Delta

Delta hurrengo adierei dagokie:
* Delta ibaietakoa.
* Delta letra grekoa.
* Delta hegala.
* Delta kohetea.
* Delta ekaitz tropikala
# Bar eta Bat Mitzva

Bar Mitzva (hebreeraz: בַּר מִצְוָה‎) mutiko judu nerabeak, 13 urteak betetzean, lortzen duten adin-nagusitasun erlijiosoa da. Hedaduraz, iragate erritua ospatzeko egiten duten ospakizunari ere Bar Mitzva diote. Neskatoek Bat Mitzva (hebreeraz: בַּת מִצְוָה‎) dute baliokidea, baina haiek 12 urte betetzean ospatzen dute. Normalean familiako ospakizuna egiten dute. Ospakizun hauek nahiko modernoak dira: mutikoentzat XIV. mendean hasi ziren eta neskatoentzat XX.enean..
Bar (בַּר) Babiloniako aramerazko hitza da, "seme" (בֵּן) esan nahi duena. Bat (בַּת), aldiz, hebreerazko hitza da, "alaba" esan nahi duena. Mitzva (מִצְוָה; pl: mitzvot) hitzak "agindu" edo "lege" esan nahi du. Beraz, bar mitzva eta bat mitzva-k "aginduaren semea" eta "aginduaren alaba" esan nahi dute hurrenez hurren.

## Erreferentziak

* ↑ Vinick, Barbara; Reinharz, Shulamit. (2011). Today I Am a Woman: Stories of Bat Mitzvah around the World. Bloomington, Indiana: Indiana University Press ISBN 978-0253356932..
* ↑ Jewish Practices & Rituals:Bar/Bat Mitzvah & Confirmation

## Kanpo estekak

* Datuak: Q75673
* Multimedia: Bar and Bat Mitzvah / Q75673
# Hylotrupes bajulus

Hylotrupes bajulus Cerambycidae familiako kakalardoa da. Europa hegoaldean du jatorria baina egurrezko produktuetan ezkutatuta mundu zabalera hedatu da. Euskal Herrian ere aurkitzen da.
Pipien antzera, zurezko produktuen izurri handienetakoa da, pinu egurrarena bereziki. Beldarrek zura jaten dute eta egurreko eraikinen egituraren egonkortasuna nabarmen ahuldu dezakete.

## Deskribapena

Tamaina ertaineko kakalardoa da, 10-20 mm artean neurtzen ditu, baina pipiekin konparatuta handia da, horregatik hainbat hizkuntzatan "pipi handia" izena ematen zaio. Emeak arrak baino handiagoak izaten dira.
Gris-arre koloreko gorputza du, ile fin argiz estalita, eta nahiko zapaldua da. Puntu zuri batzuk ere baditu inguruarekin nahasteko. Buruan begi beltz handiak ditu eta antena gorrixka luze eta finak.

## Habitata

Beldarrak zein helduak zuhaitzen enborren barnean elikatzen dira, pinuak eta izeiak atsegin dituzte bereziki.

## Bizi zikloa

Ez da erraza kakalardo helduak ikustea, baina udako egun beroenetan ateratzen dira eta ugaltzeko aprobetxatzen dute. Emeak zuhaitzen azaleko arrakaletan arrautzak jartzen ditu obiskarpo luze eta flexiblea erabiliz. Hamalau egun igaro ondoren beldarrak jaiotzen dira, eta baraila indartsuei esker enborraren barnean zulatzen hasten dira.
Beldarren garapen aldia oso luzea izan daiteke, baita 10 urtetik gorakoa ere, betiere inguruan duen tenperatura eta hezetasunaren arabera eta egurrak duen nutrizio balioaren arabera.

## Iruditegia

* Kakalardo heldua.
* Kakalardo heldua.
* Beldarra.

## Erreferentziak

* 1 2 3 4 5 6 «Carcoma Plagas de la madera: la carcoma grande» higieneambiental.com (Noiz kontsultatua: 2025-02-16).
* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* 1 2 3 (Gaztelaniaz) ITM, Comunicación. (2016-12-27). «Hylotrupes Bajulus o carcoma grande» ITM Tratamientos de la Madera (Noiz kontsultatua: 2025-02-16).

## Kanpo estekak

* Datuak: Q21121
* Multimedia: Hylotrupes bajulus / Q21121
* Espezieak: Hylotrupes bajulus
# Euskalzale

    Artikulu hau astekariari buruzkoa da; euskararekiko konpromezua eta zaletasuna adierazten duen pentsamoldea gaitzat duena beste hau da: «Euskaltzaletasun»
Euskalzale XIX. mendearen bukaeran egindako euskarazko astekari baten izena da, Bilboko Jardines kalean argitaratutakoa 1897ko urtarriletik 1899ko abendua arte. Osoki euskaraz idatzitako lehen aldizkaria izan zen.
Bizkaiera idatziaren lekuko ona da, bai eta orduko euskara garbiarena ere, lehenengo alearen azalean ederto azaldu zutenez: "Onetarako alik garbien da errazen agertuko dira euskerazko berbaak. 'Bentanea, sillea, pareta, confesinoia, primerako billetea, ferrocarrileko estazinoia, habitazinoiak, fondak , jardinak' eta euron antzeko berba guztiak oraindisek pilotuten asiko gara; ta iru urte barru, lenago ezpada, euron ordezko berba garbi ederrak zabaldu daizanean, su emongo iako erderada-pilo horreri".
Argitalpenaren zuzendaria Resurreccion Maria Azkue izan zen, eta bertan idatzi zutenen artean, besteak beste, Evaristo Bustintza "Kirikiño", Txomin Agirre, Felipe Arrese Beitia, Pedro Ignazio Barrutia eta Biktoriano Iraola ditugu.

## Ikus, gainera

* Euskararen historia
* Euskal Pizkundea
* Eguna (egunkaria)
* Uskal-Herriko Gaseta

## Kanpo estekak

* "Euskalzale" aldizkariaren ale guztiak Euskal Prentsaren Lanak webgunean irakurgai
* Datuak: Q12257619
# Ninfa

Ninfak (antzinako grezieraz: νύμφα) edo andderusak maila apaleko jainkosak ziren, iturri, ibai, baso edo mendietan bizi zirenak. Ninfek zelaien, basoen eta, oro har, izadiaren emankortasuna irudikatzen zuten.

## Genealogia

Homeroren poemen arabera, Zeusen alabak ziren. Haitzuloetan bizi ziren eta hilkorrak izanik ere, guztiz bizialdi luzea zuten.

## Ezaugarriak

Jainkosa nagusien laguntzaileak ziren (Artemisarenak bereziki), eta goragoko maila bateko beste ninfen zerbitzuan ere izaten ziren (Kalipsorenak edo Zirtzerenak esaterako). Oro har, ez ziren gizonen etsai. Bestalde, amodioarekin zerikusia duten mito askotan azaldu ohi dira Pan edo Priapo jainkoen edo satiroen maitale gisa, nahiz eta Zeus, Apolo, Hermes eta beste askorekin ere harremanak izan zituzten. Bizi-ingurunearen arabera, mota anitzetakoak ziren: ozeanidak itsas zabaleko ninfak ziren; nereidak, itsaso barekoak; oreadak, mendikoak eta haitzuloetakoak; alseidak, zuhaiztietakoak, etab.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Ninfomania

## Kanpo estekak

* Datuak: Q373916
* Multimedia: Nymphs / Q373916
# Fronte Polisarioa

Fronte Polisarioa (gaztelaniaz: Frente Polisario; arabieraz: جبهة البوليزاريو‎) Mendebaldeko Sahararen nazio askapenerako mugimendu politiko eta militarra da, lurralde haren autodeterminazioaren alde eta Marokotik independentzia lortzearen alde borrokatzen duena. 1973ko maiatzaren 10ean sortu zuten, eta berehala ekin zion borroka armatuari. 1991tik su-etenean dago, erreferendumaren zain.

## Izena

Polisario izena gaztelaniazko izen osoaren akronimoa da: Frente Popular de Liberación de Saguía el Hamra y Río de Oro.

## Historia

1973. urtean sortu zen Mauritaniako gobernuak babestuta; Aljeriakoaren laguntza izan du 1975. urteaz geroztik. Espainiak Mendebaleko Sahara Maroko eta Mauritaniako gobernuen administraziopean utzi zuenean, Saharako Arabiar Errepublika Demokratikoa (SAED) aldarrikatu zuen Fronte Polisarioak (1976).
Mauritaniako gobernuak 1979. urtean sinatu zuen bake hitzarmena Fronte Polisarioko buruzagiekin, baina Marokok bere egin zuen Mauritaniaren mendean zegoen Mendebaldeko Saharako zatia. 1980. urtean 20.000 soldaduk osatzen zuten Fronte Polisarioko gerrilla eta Maroko Mendebaleko Saharan zituen herriak erasotzen hasi zen.
Mauritaniak 1984. urtean onartu zuen SAEDa. Marokoren eta Fronte Polisarioaren arteko borrokak areagotu ziren, baina 1986. urtean elkarrizketak hasi zituzten bi alderdiak Mendebaleko Saharan autodeterminaziorako erreferendum bat egiteko. Erreferendumak 1992. urtean behar zuen, baina Hasan II.ak, Marokoko erregeak, hainbat trikimailu erabili zituen (sahararrak ez ziren biztanleak jarri zituen bizitzen Mendebaleko Saharan, esaterako) erreferenduma ez egiteko edo, egitekotan, sahararrek irabaz zezaten eragozteko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/08/11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* (Gaztelaniaz) Sahara Libre/Frente Polisario
* Datuak: Q240425
* Multimedia: Polisario Front / Q240425
# Aitor Paredes

Aitor Paredes Casamichana (Arrigorriaga, Bizkaia, 2000ko apirilaren 29a) Euskal Herriko futbolaria da.

## Biografia

Athleticeko harrobian hezi zen kimuetatik. Erdiko atzelari moduan aritzen da, golak sartzeko erraztazunarekin. 2022ko abuztuaren 29an egin zuen debuta lehen taldearekin Nuevo Mirandilla estadioan. Athleticekin kontratua berritu zuen 2029rarte.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2018/19 | 29 | 2 | - | - | - | - | - | - | | | - | - | 29 | 2 |
| Baskonia | 3. | 2019/20 | 21 | 0 | - | - | - | - | - | - | | | - | - | 21 | 0 |
| Baskonia | Denera | Denera | 50 | 2 | - | - | - | - | - | - | | | - | - | 50 | 2 |
| Bilbao Athletic | 2.B | 2020/21 | 18 | 1 | - | - | - | - | - | - | | | - | - | 18 | 1 |
| Bilbao Athletic | 1.F | 2021/22 | 30 | 3 | - | - | - | - | - | - | - | - | - | - | 30 | 3 |
| Bilbao Athletic | Denera | Denera | 48 | 4 | - | - | - | - | - | - | - | - | - | - | 48 | 4 |
| Athletic | 1. | 2022/23 | 16 | 0 | 1 | 0 | - | - | - | - | - | - | - | - | 17 | 0 |
| Athletic | 1. | 2023/24 | 34 | 1 | 6 | 0 | - | - | - | - | - | - | - | - | 40 | 1 |
| Athletic | 1. | 2024/25 | - | - | - | - | - | - | - | - | - | - | - | - | - | - |
| Athletic | Denera | Denera | 50 | 1 | 7 | 0 | - | - | - | - | - | - | - | - | 57 | 1 |
| Ibilbide osoan | Ibilbide osoan | Ibilbide osoan | 148 | 7 | 7 | 0 | - | - | - | - | - | - | - | - | 155 | 7 |

## Tituluak

* 23-24 Kopa

## Erreferentziak

* ↑ Aitor Paredesek 2029ra arte berritu du kontratua

## Kanpo estekak

* Fitxa - www.athletic-club.eus
* Datuak: Q100386793
# Mikel Vesga

Mikel Vesga Arruti (Gasteiz, Araba, 1993ko apirilaren 8a) Euskal Herritar futbolaria da.

## Biografia

Gasteizko Aurreraren harrobian hezia, egun Athletic-en jokatzen du. Erdilari lanetan aritzen da. Euskal selekzioarekin ere jokatu du. Athleticekin berritu zuen kontratua 2027rarte.

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Gasteizko Aurrera | 3. | 2012/13 | 25 | 2 | - | - | - | - | - | - | | | - | - | 25 | 2 |
| Gasteizko Aurrera | Denera | Denera | 25 | 2 | - | - | - | - | - | - | | | - | - | 25 | 2 |
| Mini Glorias | 3. | 2013/14 | 8 | 0 | - | - | - | - | - | - | | | - | - | 8 | 0 |
| Mini Glorias | Denera | Denera | 8 | 0 | - | - | - | - | - | - | | | - | - | 8 | 0 |
| Bilbao Athletic | 2.B | 2014/15 | 38 | 3 | - | - | - | - | - | - | | | - | - | 38 | 3 |
| Bilbao Athletic | 2. | 2015/16 | 41 | 1 | - | - | - | - | - | - | | | - | - | 41 | 1 |
| Bilbao Athletic | Denera | Denera | 79 | 4 | - | - | - | - | - | - | | | - | - | 79 | 4 |
| Athletic | 1. | 2016/17 | 6 | 0 | 1 | 0 | - | - | 1 | 0 | | | - | - | 8 | 0 |
| Athletic | Denera | Denera | 6 | 0 | 1 | 0 | - | - | 1 | 0 | | | - | - | 8 | 0 |
| Sporting | 1. | 2016/17 | 17 | 1 | - | - | - | - | - | - | | | - | - | 17 | 1 |
| Sporting | Denera | Denera | 17 | 1 | - | - | - | - | - | - | | | - | - | 17 | 1 |
| Athletic | 1. | 2017/18 | 12 | 1 | 2 | 0 | - | - | 7 | 0 | | | - | - | 21 | 1 |
| Athletic | Denera | Denera | 12 | 1 | 2 | 0 | - | - | 7 | 0 | | | - | - | 21 | 1 |
| Leganés | 1. | 2018/19 | 26 | 1 | 2 | 0 | - | - | - | - | | | - | - | 28 | 1 |
| Leganés | Denera | Denera | 26 | 1 | 2 | 0 | - | - | - | - | | | - | - | 28 | 1 |
| Athletic | 1. | 2019/20 | 20 | 0 | 6 | 0 | - | - | - | - | | | - | - | 26 | 0 |
| Athletic | 1. | 2020/21 | 30 | 0 | 7 | 0 | - | - | - | - | | | 2 | 0 | 39 | 0 |
| Athletic | 1. | 2021/22 | 32 | 2 | 5 | 0 | - | - | - | - | - | - | 2 | 0 | 39 | 2 |
| Athletic | 1. | 2022/23 | 36 | 3 | 7 | 1 | - | - | - | - | - | - | - | - | 43 | 4 |
| Athletic | 1. | 2023/24 | 27 | 3 | 5 | 0 | - | - | - | - | - | - | - | - | 32 | 3 |
| Athletic | 1. | 2024/25 | - | - | - | - | - | - | - | - | - | - | - | - | - | - |
| Athletic | Denera | Denera | 145 | 8 | 30 | 1 | - | - | - | - | - | - | 4 | 0 | 179 | 9 |
| Ibilbide osoan | Ibilbide osoan | Ibilbide osoan | 298 | 17 | 35 | 1 | - | - | 8 | 0 | - | - | 4 | 0 | 346 | 18 |

## Tituluak

* 2021 Superkopa
* 23-24 Kopa

## Erreferentziak

* ↑ Vesgak 2027ra arte luzatu du bere kontratua

## Kanpo estekak

* Fitxa - www.athletic-club.eus
* Datuak: Q20492759
* Multimedia: Mikel Vesga / Q20492759
# Oihan Sancet

Oihan Sancet Tirapu (Iruñea, Nafarroa Garaia, 2000ko apirilaren 25a) Euskal Herritar futbolaria da.

## Biografia

Erdilari lanetan aritzen da, puntaerdian edo antolatzaile lanetan. Gol sen paregabea du. 2023an Athleticekin berritu zuen kontratua 2032 urteraino.

## Kirol Ibilbidea

2023ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Bilbao Athletic | 2.B | 2018/19 | 10 | 1 | - | - | - | - | - | - | | | - | - | 10 | 1 |
| 2.B | 2019/20 | 15 | 6 | - | - | - | - | - | - | | | - | - | 15 | 6 |
| Denera | Denera | 25 | 7 | - | - | - | - | - | - | | | - | - | 25 | 7 |
| Athletic | 1. | 2019/20 | 17 | 1 | 2 | 0 | - | - | - | - | | | - | - | 19 | 1 |
| Athletic | 1. | 2020/21 | 24 | 2 | 2 | 0 | - | - | - | - | | | 0 | 0 | 26 | 2 |
| Athletic | 1. | 2021/22 | 27 | 6 | 4 | 0 | - | - | - | - | - | - | 2 | 0 | 33 | 6 |
| Athletic | 1. | 2022/23 | 36 | 10 | 5 | 0 | - | - | - | - | - | - | - | - | 41 | 10 |
| Athletic | 1. | 2023/24 | 30 | 4 | 8 | 2 | - | - | - | - | - | - | - | - | 38 | 6 |
| Athletic | 1. | 2024/25 | - | - | - | - | - | - | - | - | - | - | - | - | - | - |
| Athletic | Denera | Denera | 134 | 23 | 21 | 2 | - | - | - | - | - | - | 2 | 0 | 157 | 25 |
| Ibilbide osoan | Ibilbide osoan | Ibilbide osoan | 179 | 30 | 21 | 2 | - | - | - | - | - | - | 2 | 0 | 182 | 32 |

## Tituluak

* 2018 Mediterranear jokoak
* 2021 Superkopa
* 23-24 Kopa

## Erreferentziak

* ↑ Oihan Sancetek 2032ra arte berritu du bere kontratua

## Kanpo estekak

* Fitxa - www.athletic-club.eus
* Datuak: Q66466886
* Multimedia: Oihan Sancet / Q66466886